1925 йылдың 26 майында Мәскәүҙә инженер-урман белгесе Павел Иванович Кузьмин һәм дефектолог Нина Фёдоровна Сыромятникова ғаиләһендә тыуған. Мәскәү дәүләт университетының филология факультетын тамамлай. 1948—1951 йылдарҙа В. И. Ленин исемендәге МДПИ-ның сит ил әҙәбиәте кафедраһы янындағы аспирантурала уҡый. Уҡып бөткәс шунда эштә ҡала — ассистент, доцент, профессор (1968). 1968 йылдан алып 1990 йылға тиклем — сит ил әҙәбиәте кафедраһы мөдире. 1972—1983 йылдарҙа — урыҫ теле һәм әҙәбиәте факультеты деканы. 1990 йылдан — бөтә донъя әҙәбиәте кафедраһы профессоры. МПДУ янындағы докторлыҡ советы рәйесе. Европа инглиз телселәре ассоциацияһы ағзаһы (ESSE). «Филологические науки» журналының редколлегия ағзаһы.